 الغرفة ديال الجنايات الاستئنافية بمحكمة الاستئناف بمدينة فاس، طوات الملف لي تابع فيه مهاجر مغربي ففرنسا لي كان صفاها لمراتو باستعمال “مطرقة”. وحسب مصادر “كود”، فإن هيأة حكم ضربات هاد المتقاعد بعشرين عام ديال الحبس مساء أمس الثلاثاء. هاد المهاجر الستيني كان وجه ضربة قاتلة لمراتو بمنزلهما الكائن بشارع مولاي رشيد بطريق صفرو باستعمال مطرقة حقاش شك فمراتو كتخونو العام الفايت. المهم السيد اقتلها وهرب لتطوان، قبل أن يتم توقيفه من قب عناصر الشرطة هناك. وكان الوكيل العام ديال فاس قد تابع هاد المهاجر المتقاعد بتهمة “الضرب والجرح العمدييين المفضيين إلى الموت في حق زوجته التي تصغره بسبع سنوات”، قبل أن يتقرر إحالته على غرفة الجنايات من أجل محاكمته بالمنسوب إليه. 
ها شحال ديال الحبس اعطاو لمهاجر مغربي قتل مراتو بمطرقة ففاس